Randers d. 9. sept. 2025

**Høringssvar til Kvalitetsstandard nr. 8**

Vi ønsker med dette høringssvar at sætte lys på at nogle sætninger i sin nuværende form med fordel kan omformuleres, så borgergruppen som materialet henvender sig til og skal understøtte, har bedre forudsætninger for at forstå og omsætte hvad der kan forventes at modtage støtte til.

Det er vores erfaring, at der i borgergruppen kan være borgere med et behov for en mere konkretiseret beskrivelse, da andet kan give misforståelse og derved skabe frustrationer.

Ligeledes er der i materialet støttetiltag som vi i praksis oplever som værende svære at understøtte i den nuværende beskrevet form, hvorfor vi tillader os, at komme med konkrete forslag til ændringer.

Overordnet mener vi, at det bør fremgå tydeligt at støtte jvf. 82a, 82b og 85 er tiltag der altid er under evaluering, med henblik på at tiltagene skal skabe bedste forudsætninger for, at den enkelte borger så vidt muligt kan blive i stand til at mestre eget liv selvstændigt. Hvilket betyder at det overordnet mål er, at der altid arbejdes ud fra at støtteindsatsen som udgangspunkt skal være i progression – og at indsats derfor både kan nedsættes i niveau eller helt stoppes, hvis målet vurderes at være udført.

• Ledsagelse til fx lægebehandling, indkøb, værested med mere.

Det er vores overbevisning at man ved at benytte en formulering som at der kan modtages ”ledsagelse til fx lægebesøg, værested m.m.” At man går imod hele tanken om at der i et langt større omfang skal tænkes frivillige tilbud ind, til at mestre eget liv mest selvstændigt. Vi introducerer i forvejen borgerne til at benytte bl.a. frivillige organisationer som ”Social Sundhed” som tilbyder eks. Ledsagelse til læge og sygehus-undersøgelser m.m. Vi mener derfor at støtten bør beskrives mere nuanceret, som fx **”At der ud fra en individuel og faglig vurdering, i de tilfælde, at alle andre muligheder er afprøvet, kan tilbydes ledsagelse kortvarigt.**

• Støtte til etablering og opretholdelse af netværk.

Vi anbefaler at denne beskrivelse omformuleres til i stedet, at være **”Der kan gives støtte til at blive introduceret til og hjælp til at etablere kontakt til sociale tilbud”.** Dette med baggrund i at det for en sårbar og udsat borgergruppe med forskellige iboende psykiske og kognitive udfordringer og herunder nedsatte sociale færdigheder, kan være meget vanskeligt at mestre, at opretholde en kontakt. Hvorfor vi fagligt vurderer, at denne indsats i så fald vil fordre mere tid og understøttelse, end hvad der gør sig muligt indenfor denne kvalitetsstandard nr. 8.

På vegne af medarbejdersiden i LMU- Lærings og kompetencecenter, Randers Kommune.

Dennis thor næstformand.